《留别杨慈湖之鹅湖》
宋代·沈焕

任地从天景孰真，何须向北定三辰。
天涯未遇蜃楼市，仙峤偏多采药人。
分手传资每歧路，知心讲道更情亲。
离亭信宿梅花驿，只恐霏霏雨雪频。

作者简介：（1139—1191）庆元府定海人，字叔晦。沈铢子。孝宗乾道五年进士。历馀姚尉、扬州教授。召为太学录事，早晚延见学者，孜孜诲诱，同僚忌其立异。调高邮军教授，充干办浙东安抚司公事，振恤上虞、余姚，无复流殍。改知婺源，通判舒州。闲居虽病，犹不废书，常以母老为念、善类凋零为忧。卒谥端宪。有《定川集》。